hy ru hy en hy es id hy hy hy hy hy hy hy hy hy hy hy hy hy hy hy hy id hy hy hy hy hy hy hy hy hy hy hy hy hy hy hy hy hy hy hy hy ja hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy hy hy hy hy hy hy hy hy hy hy hy hy hy id
Գավառի հայտնի դեպքերի մասին որոշեցի գրել։ Ծանր է, բայց մենք պետք է կանգնենք մեր մեղքերի դիմաց, խոստովանենք, զղջանք, թե չէ լուծում չկա։
Գուցե շատերին դուր չգա գրածս, բայց միայն այդպե՛ս կարող ենք փոխվել։
Հասկանում եմ, որ ջահելները կարող են վիճել. տաքարյուն են, անփորձ։
Բայց չեմ հասկանում, որ իրենց մեծերը էդ վեճը հարթելու և ջահելին նորմալ ճանապարհ ցույց տալու փոխարեն իրե՛նք են սկսում կռվել, արդեն զինված, թշնամու վրա հարձակվելու բոլոր կանոններով։
Հասկանում եմ, որ քո գյուղացու, ազգականի թասիբը պետք է պահես։
Բայց չեմ հասկանում, երբ քո գյուղի ջահելի սխալին կարող ես տեր կանգնել անգամ կյանքիդ գնով։ Այն կյանքի, որը զոհելու իրավունքը վաստակել է պետք։ Չեմ հասկանում, թե ինչպես ստացվեց, որ ով ուժեղ է և քանակով շատ, նա անպայման ճիշտ է։ Էս ավերող համոզմունքը ո՞նց մտավ մեր գյուղերն ու քանդեց մի ամբողջ սերնդի ինքնությունը։
Հասկանում եմ, որ կյանք է, մի օր կարող ես կանգնել ընկերոջդ կողքը ու պատահական, քեզ չուղղված գնդակը հենց քե՛զ խոցի։
Բայց չեմ հասկանում, երբ նույն ընկերը քեզ թողնում է փողոցում ընկած, որ հանգիստ արնաքամ լինես։
Հասկանում եմ, երբ մարդ վրեժի ցասման պահին ուզում է սպանել եղբորը գնդակահարած մարդուն։
Բայց չեմ հասկանում, երբ տասնյակ մարդիկ ջարդում են հիվանդանոցի դուռը ու ճամփա բացում, որ վրեժն ի կատար ածվի։ Ընկերոջը ամուր գրկելու, վիշտը սփոփելու փոխարեն նրան հանցանքի մղելու արարքը չե՛մ հասկանում։
Էլի շատ բան չեմ հասկանում։
Թե մեր երկրում ի՛նչ գործ ուներ ստրիպտիզ ակումբը, թե էդքան զենք էդ գյուղերում որտեղի՞ց հայտնվեց, թե մի քանի ամիս տևողությամբ կոնֆլիկտը, որն ուղեկցվում էր ծեծով, դանակահարությամբ, ինչպե՛ս ժամանակին չկանխվեց…
Ու ամաչում եմ իմ արածի ու չարածի համար։
Իմ հարազատների հետ սգում եմ էս ահավոր կորուստը։
Բայց, ձեր ցավը տանեմ, այսպես շարունակել չի՛ լինի։
Մարդու նկատմամբ ՍԵՐՆ ու ներողամտությունը պետք է հետ գան գյուղ։ Ու առաջին հերթին՝ քո ներսում ապրող Մարդու։
Հ.Գ. հիմա արդարություն եմ խնդրում իրավապահ համակարգից։ Էս այլանդակ կծիկը քանդելու պատասխանատուն այս պահին դու՛ք եք։ Եթե վճիռն արդար չէ, մարդիկ էլի կգնան իրե՛նց պատկերացրած արդարության հետևից։
Արդարությամբ ու իրավունքով վարվելն ավելի ընդունելի է տիրոջը, քան զոհաբերությունը։
Վարազդատ Կարապետյան ԱԺ պատգամավոր
Ոչ մի հրեա չգիտեր եբրայերեն բայց երկու հազար տարի անց կարողացան վերականգնել Իսրայելը ։
Քրդերը ասորիները չեչենները և ևս 2000 ազգ քանի հազար տարի և այս պահին խոսում են իրենց լեզվով բայց չունեն պետություն։
Քանի որ հրեաները իրենց երեխաներին ասել են հաջորդ տարի Երուսաղեմում` այսինքն մեր երկրում; իսկ հայը իր երեխային առ այսօր ասում է
֊ուր էլ լինես քո մայր լեզուն չմոռանաս։
Հրեան չկարևորեց լեզուն և այն կորցրեց բայց կարևորեց պետականություն ունենալը և այն վերականգնելուց հետո լեզուն էլ վերականգնեց։
Իռլանդացիք պետությունը պետականությունը վերականգնեցին լեզուն ոչ։
Շվեյցարիան ունի երեք պետական լեզու Բելգիան Նորվեգիան Կանադան երկու Հնդկաստանը քսան
Որն է այդ պետությունների լեզվամտածողությունը և պետականության հիմքը։
Շատ ազգեր լեզուն պահեցին կոմպակտ ապրելու հաշվին բայց երբեք պետություն չեն ունենա իսկ աշխարքաղաքական իրադարձությունների արդյունքում պետություն ունենալու դեպքում էլ այն կկորցնեն պետական մտածողություն չունելու պատճառով։
Պետականության հիմքը պետական մտածողությունն է այլ ոչ թե լեզվամտածողությունը։
Ռուսախոս Իգոր Մուրադյանը ուներ պետական մտածողություն իսկ ակադեմիական հայերենին տիրապետող ԼՏՊ ֊ն և Նիկոլը ոչ։
Երբ Նիկոլը ասում է պետությունը իմ ընտանիքն է Դրանով նա ցույց է տալիս որ չի հասկանում պետություն բառի իմաստը և չհասկանալով նա արդեն վտանգավոր է
Ինչպես վտանգավոր է զենքից չհասկացողին զենք տալը Կամ էլ վարորդությունից չհասկացողին ղեկ վստահելը ։
Պետական մտածողությունը այն է երբ մանկուց մանկապարտեզից հետո դպրոցում ու բուհերում բոլորին սովորացնեն
Պետությունը ամենաբարձր արժեքն է
Լեզվից էլ լեզվամտածողությունից էլ բարձր
Ընտանիքից էլ ծնողից էլ երեխայից էլ բարձր։
Շատ պետական այրեր դժբախտ ընտանեկան կյանք են ունեցել որովհետև երբ նրանք հնարավորություն են ունեցել ամբողջությամբ նվիրվել պետությանը նրանք ժամանակ չեն ունեցել ընտանիքի համար ։
Միթե Նժդեհը մեզնից քիչ էր սիրում իր ընտանիքն ու երեխային Կամ Թեթչերը կամ Ռեյգանը
Երվանդ Քոչար 17/2, ք, Երևան, ՀՀ
+374 10 58 18 91, +374 91 20 77 96
Like Us On Facebook
© 2019 Արդարություն Կուսակցություն: Բոլոր իրավունքները պաշտպանված են: